Kopējā transporta politika “Eiropas Parlaments un Padome saskaņā ar parasto likumdošanas procedūru var pieņemt attiecīgus noteikumus par jūras transportu un gaisa transportu”. (100. pants Līgumā par Eiropas Savienības darbību.)

Mērķi — Nodrošināt augstu, vienveidīgu un efektīvu kuģošanas drošības un kuģu izraisīta piesārņojuma novēršanas līmeni. — Sniegt dalībvalstīm un Komisijai tehnisko un zinātnisko palīdzību. — Uzraudzīt attiecīgo Savienības tiesību aktu ieviešanu un novērtēt veikto pasākumu efektivitāti. — Ieviest darbības metodes piesārņojuma apkarošanai Eiropas ūdeņos.

Uzdevumi Aģentūra uzņemas plašu darbības diapazonu jomās, kas saistītas ar kuģošanas drošību un drošumu, piesārņojuma profilaksi un kuģiem piesārņojuma novēršanai. Pirmkārt, Aģentūras uzdevums ir palīdzēt Komisijai uzraudzīt ES tiesību aktu ieviešanu cita starpā attiecībā uz klasificēšanas sabiedrībām, ostas valsts kontroli, kuģu atkritumu pieņemšanu ES ostās, kuģu aprīkojuma sertifikāciju, kuģu drošumu, jūrasbraucēju apmācību ES dalībvalstīs un citās valstīs un kuģu satiksmes uzraudzību. Otrkārt, Aģentūra izstrādā un vada ar jūru saistītas informācijas instrumentus ES līmenī. Nozīmīgi piemēri ir SafeSeaNet kuģu satiksmes uzraudzības sistēma, lai nodrošinātu efektīvu sekošanu kuģiem un to kravām; ES LRIT Datu centrs, lai nodrošinātu zem ES karoga peldošo kuģu identifikāciju un sekošanu visā pasaulē; THETIS – informācijas sistēma, kas vajadzīga, lai īstenotu ES ostas valsts kontroles režīmu. Līdztekus iepriekš minētajam ir izveidota ātrās reaģēšanas sistēma jūras piesārņojuma atklāšanai un novēršanai , un tajā ietilpst Eiropas dežūrējošo kuģu tīkls (šie kuģi paredzēti ātrai reaģēšanai naftas produktu noplūdes gadījumā), kā arī Eiropas satelītdienests naftas produktu noplūdes uzraudzībai (CleanSeaNet) – abu tīklu mērķis ir izveidot efektīvu sistēmu, kas aizsargātu ES krastus un ūdeņus no kuģu izraisītā piesārņojuma. Visbeidzot, Aģentūra konsultē Komisija par tehniskiem un zinātniskiem jautājumiem, kas attiecas uz kuģošanas drošību un kuģu izraisītā piesārņojuma novēršanu, pastāvīgā ieviesto pasākumu efektivitātes vērtēšanā un jaunu tiesību aktu atjaunošanā un izstrādē. Tā arī atbalsta un atvieglo sadarbību starp dalībvalstīm un izplata labāko praksi. Dalībvalstu speciālistiem ir piedāvāta pamatīga mācību programma. Tajā pašā laikā Aģentūra ir palīdzējusi jaunajām dalībvalstīm un kandidātvalstīm transponēt un ieviest ES tiesību aktus.

1. Valde Sastāvs Viens pārstāvis no katras dalībvalsts, četri pārstāvji no Komisijas un četri attiecīgo nozaru pārstāvji bez balsstiesībām. Uzdevumi — Pieņemt daudzgadu darbinieku politikas plānu, gada budžetu, darba programmu, gada pārskatu un izvērstu plānu Aģentūras gatavībai reaģēt un piesārņojumu un novērst to. — Pārraudzīt izpilddirektora darbu. 2. Izpilddirektors Ieceļ Valde. Komisija var ierosināt vienu vai vairākus kandidātus. 3. Ārējā revīzija Eiropas Revīzijas palāta. 4. Budžeta izpildes apstiprinātājiestāde Parlaments pēc Padomes ieteikuma.

Budžets 48,3 miljoni EUR saistību apropriācijās (50,2 miljoni EUR saistību apropriācijās) 53,3 miljoni EUR maksājumu apropriācijās (50,2 miljoni EUR maksājumu apropriācijās) Darbinieku skaits 2009. gada 31. Decembrī Pastāvīgie un pagaidu darbinieki: 192 (181) Līgumdarbinieki: 27 (27) Norīkoti valstu eksperti: 15 (15)